stanford-oval/wikipedia huggingface dataset:
Trivium
Historia

Yhtyeen ensimmäinen täyspitkä albumi Ember to Inferno (2003), joka julkaistiin Lifeforce Recordsin levymerkillä, ei ennen seuraaja-albumiensa julkaisua saavuttanut valtavaa kaupallista menestystä, mutta herätti levy-yhtiöiden kiinnostuksen. Roadrunner Records allekirjoitti yhtyeen kanssa sopimuksen, ja maaliskuussa 2005 julkaistu kakkosalbumi Ascendancy oli yhtyeen ensimmäinen kosketus varsinaiseen menestykseen sekä kriitikoiden että yleisön piirissä ja kohotti yhtyeen kansainväliseen maineeseen. Albumi oli työstetty huolellisemmin kuin edeltäjänsä, ja sen äänimaailmakin oli aivan toista luokkaa.
Ascendancyn seuraaja, vuoden 2006 The Crusade on onnistunut ylittämään edeltäjänsä myyntiluvut, johon vaikutti paljon myös albumille annetut suuret ennakko-odotukset. Metallilehti Kerrang! jopa ehti nimittää Triviumin Metallican manttelinperijäksi, ja yhtyettä alettiinkin ennakoida "Uudeksi Metallicaksi" monissa yhteyksissä Ascendancyn julkaisun jälkeen. The Crusade -albumi on herättänyt ristiriitaisia mielipiteitä fanien keskuudessa, koska yhtye otti albumilla rajun uuden tyylisuunnallisen harppauksen, joka näkyy ainakin lähes kokonaan kadonneena huutolauluna. Lisäksi laulaja-kitaristi Matt Heafy on uuden albumin myötä saanut kritiikkiä monen mielestä liiankin paljon Metallican James Hetfieldiä plagioivasta laulutyylistä. Heafy kuitenkin on todennut, että siirtyminen kokonaan puhtaisiin lauluosuuksiin johtuu musikaalisesta kypsymisestä, jolloin tarve huuto-osuuksille on vähentynyt. Näinä aikoina Heafy alkoi myös kuunnella muun muassa Queenia ja Beatlesia.
Yhtye julkaisi uuden Shogun-nimisen albumin 30. syyskuuta 2008. Levyllä on myös Ascendancy ja Ember To Inferno -albumeilta tuttua huutolaulua. 4. tammikuuta 2010 ilmoitettiin, että yhtyeen alkuperäinen rumpali Travis Smith on jättänyt yhtyeen. Uudeksi rumpaliksi tuli Nick Augusto. Elokuussa 2011 yhtye julkaisi In Waves -nimeä kantavan viidennen studioalbuminsa. Se on sisällöltään hyvin vaihteleva yhdistellen ominaisuuksia aiemmilta levyiltä ja esitellen yhtyeen uutta olemusta. Huutolaulun lopetuksesta muutama vuosi taaksepäin kritisoitu Matt Heafy on palannut In Wavesin myötä juurilleen ja hoitaa live-esityksien huuto-osuudet yhteistyössä kitaristi Corey Beaulieun kanssa.
Yhtye julkaisi lokakuussa 2013 kuudennen albuminsa Vengeance Falls, jonka tuotti Disturbed-yhtyeen laulaja David Draiman.
Trivium ilmoitti 7. toukokuuta 2014, että rumpali Nick Augusto on eronnut yhtyeestä. Basisti Paolo Gregoletto ilmoitti asiasta ensimmäisenä Triviumin Facebook-sivulla.
Yhtye julkaisi heinäkuussa 2015 tiedon uudesta albumista, joka kantaa nimeä Silence in the Snow ja joka julkaistaisiin 2. lokakuuta 2015 maailmanlaajuisesti.selvennä Albumilla soittaa ensimmäistä kertaa Mat Madiro, joka korvasi Nick Auguston 2014. Saman vuoden joulukuussa yhtye ilmoitti virallisesti Mat Madiron erosta yhtyeestä ja että hänen paikalle rumpuihin tuli Paul Wandtke. Paul Wandtke erotettiin yhtyeestä lokakuussa 2016 ja hänen tilalleen valittiin Alex Bent.
Trivium Suomessa

Ensimmäisen kerran Trivium esiintyi Suomessa lokakuussa 2005 Helsingin Tavastialla konserttinsa peruttaneen The Tearsin sijaan. Marraskuussa 2006 yhtye toimi Iron Maidenin lämmittelijänä Helsingissä ja Tampereella yhteensä kolmessa konsertissa, joissa yhtye esitti 45 minuutin setin.
Trivium saapui European leg of The Crusade World Tour 2007 -kiertueellaan Suomeen Kulttuuritalolle 8. toukokuuta 2007. Kiertue oli Triviumin ensimmäinen pääesiintyjänä Suomessa, ja konserttia lämmittelivät Annihilator ja Sanctity. Loppuvuodesta Trivium konsertoi vielä Tampereella 13. joulukuuta 2007 ja Helsingissä 14. joulukuuta 2007 yhdessä Machine Headin, Arch Enemyn, Dragonforcen ja Shadows Fallin kanssa.
Trivium saapui Suomeen Slayerin The Unholy Alliance: Chapter III -kiertueen mukana. The Unholy Alliance esiintyi 26. marraskuuta 2006 Tampereella ja 27. marraskuuta Helsingin jäähallissa.
Trivium esiintyi Suomessa 16. marraskuuta 2011 In Flames -yhtyeen kanssa.
Trivium nähtiin Suomessa Tuska Open Air-festivaaleilla Helsingissä 29. kesäkuuta 2012. Myöhemmin samana vuonna Trivium nähtiin Suomessa Helsingissä loppuunmyydyssä The Circuksessa 2. marraskuuta 2012. Keikalla lämmittelivät As I Lay Dying, Caliban ja Upon a Burning Body.[lähde? ]
Trivium nähtiin Suomessa yli kolmen ja puolen vuoden tauon jälkeen Kauhajoen Nummirock-festivaaleilla 25. kesäkuuta 2016.
Trivium esiintyi 27. helmikuuta 2017 The Circuksessa Helsingissä. Keikalla lämmittelivät brittiyhtyeet SikTh ja SHVPES. Yhtye palasi Suomeen runsas vuosi myöhemmin The Sin and The Sentence -kiertueella, jota lämmittelivät Power Trip ja Venom Prison.
Yhtye konsertoi Suomessa seuraavan kerran 25. tammikuuta 2023 Helsingin Kulttuuritalolla yhdessä Heaven Shall Burnin kanssa.
Jäsenet

Matt Heafy – laulu, kitara (2000–)
Corey Beaulieu – kitara, laulu (2003–)
Paolo Gregoletto – basso, taustalaulu (2004–)
Alex Bent – rummut (2017–)
Jäsenet > Entiset jäsenet

Brent Young – kitara (1999–2001), basso (2001–2004)
Brad Lewter – laulu (1999)
Jarred Bonaparte – basso (1999)
Erxhan – kitara (1999)
Travis Smith – rummut (1999–2010)
Nick Augusto – rummut (2010–2014)
Mat Madiro – rummut (2014–2015)
Paul Wandtke – rummut (2015–2017)
Diskografia > Albumit

Ember to Inferno (14. lokakuuta 2003)
Ascendancy (15. maaliskuuta 2005)
The Crusade (9. lokakuuta 2006)
Shogun (30. syyskuuta 2008)
In Waves (9. elokuuta 2011)
Vengeance Falls (15. lokakuuta 2013)
Silence in the Snow (2. lokakuuta 2015)
The Sin and the Sentence (20. lokakuuta 2017)
What the Dead Men Say (24. huhtikuuta 2020)
In the Court of the Dragon (8. lokakuuta 2021)
Aiheesta muualla

Kuvia tai muita tiedostoja aiheesta Trivium Wikimedia Commonsissa
Triviumin virallinen sivusto
Trivium Myspacessa (englanniksi)
Trivium Underground – fanisivut (Arkistoitu – Internet Archive)
Roadrunner Records
Matt Heafy esiintymässä vuonna 2014.
Trivium esiintymässä vuonna 2013.
Tysnes

Tysnes (vanhalta kirjoitusasultaan Tysnæs) on kunta Vestlandin läänissä Norjassa. Tysnesin kunta perustettiin kunnallisen itsehallinnon käyttöönoton yhteydessä vuonna 1838. Tysnes koostuu vajaasta paristasadasta Bergenin eteläpuolella sijaitsevasta saaresta, joista suurimmat ovat Tysnesøy (197 km²), Reksteren (37 km²) ja Skorpo (8,8 km²).
Vuoden 2024 alussa kunnassa oli 2 922 asukasta.
Tynesin hallintokeskus on Uggdalseidet. Lisäksi kunnassa sijaitsee Vågen taajama.
Media

Paikallislehti Tysnes ilmestyy kerran viikossa.
Kuvia

Vågen asutusta
Uggdalin kirkko
Tysnesin kirkko
Kunnan vaakuna vuoteen 2020.
Tunnettuja henkilöitä

Johannes Heggland (1919–2008), kirjailija
Aiheesta muualla

Kuvia tai muita tiedostoja aiheesta Tysnes Wikimedia Commonsissa
Vestlandin läänin kunnat
Alver
Askvoll
Askøy
Aurland
Austevoll
Austrheim
Bergen
Bjørnafjorden
Bremanger
Bømlo
Eidfjord
Etne
Fedje
Fitjar
Fjaler
Gloppen
Gulen
Hyllestad
Høyanger
Kinn
Kvam
Kvinnherad
Luster
Lærdal
Masfjorden
Modalen
Osterøy
Samnanger
Sogndal
Solund
Stad
Stord
Stryn
Sunnfjord
Sveio
Tysnes
Ullensvang
Ulvik
Vaksdal
Vik
Voss
Øygarden
Årdal
Norjan läänit | Norja
Uusi etunimikirja Aadasta Äijöön

| Uusi etunimikirja Aadasta Äijöön |
| --- | --- |

Kirjailija:  Liisa-Maria Patjas, Katleena Kortesuo
Kieli:  suomi
Kustantaja:  Karisto
Julkaistu:  2015
Sivumäärä:  336
ISBN:  9789512357888
Löydä lisää kirjojaKirjallisuuden teemasivulta
Uusi etunimikirja Aadasta Äijöön on Liisa-Maria Patjaksen ja Katleena Kortesuon etunimiä aakkosjärjestyksessä esittelevä kirja vuodelta 2015. Siinä on myös katsaukset etunimien historiaan ja nimistöntutkimukseen, nimilakiin ja almanakkakäytäntöihin. Naisten ja miesten nimet esitellään eri osioissa.
Täyttä höyryä

| Täyttä höyryä> Raising Steam |
| --- | --- |

Alkuperäisteos
Kirjailija:  Terry Pratchett
Kansitaiteilija:  Paul Kidby
Kieli:  englanti
Genre:  fantasia
Julkaistu:  2013
Suomennos
Suomentaja:  Mika Kivimäki
Kansitaiteilija:  Paul Kidby
Kustantaja:  Karisto
Julkaistu:  2017
Ulkoasu:  sidottu
Sivumäärä:  351
ISBN:  978-951-23-6255-4
Sarja: Kiekkomaailma
Edeltävä:  Niistäjä
Löydä lisää kirjojaKirjallisuuden teemasivulta
Täyttä höyryä (engl. Raising Steam) on Terry Pratchettin kirjoittaman Kiekkomaailma-kirjasarjan 35. osa. Englanninkielinen alkuteos ilmestyi vuonna 2013, ja se on viimeinen Kiekkomaailma-kirja, joka julkaistiin Pratchettin elinaikana. Pratchett ehti kirjoittaa valmiiksi vielä yhden Kiekkomaailmaan sijoittuvan, Tiffany Särkysestä kertovan nuortenromaanin The Shepherd's Crown, joka ilmestyi muutama kuukausi kirjailijan kuoleman jälkeen vuonna 2015. Uusia kirjoja ei ole enää postuumisti tulossa.
Juoni

Stoo Latin seudulla asuu nuori keksijä Dick Simnel. Dickin ollessa pikkupoika hänen isänsä kuoli pajassa tapahtuneessa räjähdysonnettomuudessa. Tämän jälkeen Dick vannoi tekevänsä höyrystä palvelijansa. Dick sattuu eräänä päivänä menemään kirjastoon, jossa hän löytää matematiikan. Dick alkaa opiskella ahkerasti ja vuosien jälkeen hän palaa isänsä pajaan. Muutamien kokeiden jälkeen hänelle selviää, mitä isä oli tehnyt väärin. Hän alkaa parannella isänsä töitä, ja pajassa syntyy koko Kiekkomaailmaa mullistava keksintö – Rautapalkki, ensimmäinen höyryveturi.
Dick matkaa keksintöineen Ankh Morporkiin tapaamaan liikemies Harri Kuningasta. Tieto koneesta, jonka avulla voitasiin kuljettaa tavaroita ja ihmisiä paikasta toiseen pelkän veden ja hiilen voimalla, kantautuu pian lordi Vetinarin korviin. Vetinari antaa Tahmee von Lipwigille jälleen tehtävän. Tämän olisi valvottava kaupungin edustajana junaradan rakennusta. Kaupunkilaiset ovat erittäin kiinnostuneita junasta ja Harri Kuninkaan tontin ympärillä käykin kova kuhina, kun väki haluaa nähdä Rautapalkin ja päästä sen kyytiin.
Samaan aikaan Überwaldin kääpiöyhteisössä Schmaltzbergissa joukko perinteiden nimiin vannovia ääriajattelijoita kehittelee vallankumousta kääpiöiden Alhaista Kuningasta vastaan. Mitkään höyryjunan kaltaiset uudet keksinnöt eivät myöskään sovi heidän ajatteluunsa. Nämä kääpiöt alkavat tehdä rautatieläisiä vastaan hyökkäyksiä, ja Tahmee von Lipwig saa käyttää kaikki keinonsa pelastaakseen sekä junan että oman nahkansa. Avukseen hän saa Sam Vimesin johtaman joukon vartiostolaisia.
Tyyne Martikainen

Tyyne Annikki Martikainen (o.s. Kuosku; 11. syyskuuta 1931 Savukoski – 30. huhtikuuta 2024 Espoo) oli suomalainen, Espoossa asunut terveydenhuoltoneuvos, valtiotieteen maisteri ja terveystieteiden lisensiaatti sekä kirjailija.
Martikainen kävi keskikoulun ja valmistui sairaanhoitaja-terveyssisareksi Porista 1954. Hän toimi aluksi terveyssisarena Savukoskella, mutta muutti naimisiin mentyään Helsinkiin ja valmistui Helsingin yliopistosta valtiotieteen maisteriksi sekä Kuopion yliopistosta terveystieteiden lisensiaatiksi. Hän toimi terveydenhuollon asiantuntijatehtävissä ja ennen eläkkeelle jäämistään 1995 hän oli sosiaali- ja terveysministeriön ylitarkastajana.
Eläkkeelle jäätyään Martikainen alkoi kerätä muistitietoa kotikylänsä Savukosken Kuoskun historiasta ja jatkosodan aikana Itä-Lapissa käydystä partisaanisodasta. Neuvostoliittolaiset partisaanit hyökkäsivät useisiin Itä-Lapin kyliin muun muassa 3. syyskuuta 1941 Martikaisen kotikylään Kuoskuun ja surmasivat iskuissaan siviilejä.
Martikaisen aloitteesta perustettiin Kuoskussa partisaanisodan uhrien yhdistys Jatkosodan Siviiliveteraanit ry ja hän toimi 11 vuoden ajan yhdistyksen puheenjohtajana. Yhdistys sai toiminnallaan aikaan partisaanien uhrien kertakorvauslain ja partisaanien uhrien ja karjan evakuointiin osallistuneiden veteraanikuntoutuslain. Yhdistys järjesti kansainvälisiä konferensseja, joihin kutsuttiin ulkomaisia sotahistorian ja ihmisoikeuksien asiantuntijoita. Sovitusseminaarien tarkoituksena oli tarkastella partisaanisodan historiaa ja tapahtumia nähtynä rajan yli molemminpuolisen sovituksen hengessä. Tämä on ollut ainutlaatuista työtä niin uhrien kuin venäläisten näkökulmasta. Lisäksi Tyyne Martikainen osallistui useisiin Petroskoin yliopistossa ja Suomessa pidettyihin historiaseminaareihin ja teki muutoinkin rajan yli yhteistyötä.
Partisaanisodan siviiliuhrien lisäksi Martikainen kirjoitti useita sotiin, vainoihin ja lappilaiseen kulttuuriin liittyviä teoksia, muun muassa talvisodan evakoista ja sotavangeiksi joutuneista suomalaissiviileistä, Lapin sodan tuhoista sekä inkerinsuomalaisten vainoista 1930-luvulla Neuvostoliitossa. Hänen toimestaan on Kansallisarkiston verkossa julkaistu partisaanisodassa menehtyneiden siviiliuhrien tiedosto sekä Siirtolaisuusinstituutin verkossa Inkerinsuomalaisten Martyrologia, joka sisältää yli kuuden tuhannen vainojen uhrien tiedoston.
Teoksia

Byrokratia ja terveydenhuollon hoitoprosessi : tutkimus kahden tehokkuusajattelun välisestä ristiriidasta. Sairaanhoitajien koulutussäätiö, Helsinki 1981, 1986, 1987
Hoitotyön kehityksen suunta. Sairaanhoitajien koulutussäätiö, Helsinki 1989
Neuvostoliiton partisaanien tuhoiskut siviilikyliin 1941-1944 : Kemi-Sompion kairan Kuosku, Maggan talot, Seitajärvi ja Lokka partisaanihyökkäysten kohteina. Savukosken kunta, Savukoski 1998
Talvisodan evakot ja siviilisotavangit : äidit ja lapset sodan kurimuksessa. Fenix-kustannus, Espoo 2000, 2. painos TM-kirjat, Espoo 2008
Lapin naiset elämäntaitajina : naiskuvia. Värisuora, Kemi 2001
Partisaanisodan siviiliuhrit. T. Martikainen, Espoo 2002
Ei kaikkihin sanohin hoota panna : Itä-Lapin murre- ja muistelukirja. Värisuora, Kemi 2003
Jatkosodasta Lapin sotaan : Lapin tuho - sotarikos. Värisuora, Kemi 2005
Stalinin vainot : Toivo ja Sanna Jääskeläinen, inkerinsuomalaiset selviytyjät. TM-kirjat, Espoo 2006
Siviilit jätettiin eläviksi kilviksi, artikkeli teoksessa Sodan haavoittama lapsuus, toim. Anne Kuorsalo ja Iris Saloranta. Ajatuskirja, Gummerus, Helsinki 2010
Inkerinsuomalaisten oikeus muistoon : "Että ketään heistä ei unohdettaisi". Siirtolaisuusinstituutti, Turku 2014
Toimitustöitä

Hoitotyö ja koulutus : puheenvuoroja hoitotyöstä ja sen koulutuksesta ; toim. Tyyne Martikainen ja Kaija Manninen ; piirrokset Pirjo Vesterinen. Puheenvuoro 2. Sairaanhoitajien koulutussäätiö, Helsinki 1986
Rauha on ainoa mahdollisuutemme : partisaanisodan kansainvälinen sovitusseminaari, Sodankylä 27.-29.09.2002 - meždunarodnyj seminar-primirenie partizanskoj vojny v g. Sodankûlâ 27.-29.09.2002 g. Jatkosodan siviiliveteraanit, Hautajärvi - Värisuora, Kemi 2004
Ukko-Mestari

Ukko-Mestari on tuotemerkki, joka sisältää traktorikaivuriin tarkoitettuja kaivinlisälaitteita, joita valmisti alussa Länsi-Suomen Sokeri ja myöhemmin Lännen Tehtaat. Ukko-Mestari on hydraulinen kaivinosa niin sanottuun vastapainokaivuriin, jossa on perustraktori varustettuna etuosan painolla (painot, hydrauliikkasäiliö ja lisäpolttoine säiliö(t)) ja takaosan nostolaitteen tilalle asennettu puomisto ja tukitassut. Ukko-Mestareita valmistettiin molemmin puolin 70-luvun vaihdetta.
Ukko-Mestareita asennettiin mm. Valmet, Nuffield, Ford ja Leyland traktoreihin.
Pääkäyttö vastapaino traktorikaivureilla oli ojitustyö, johon ne solveltuivatkin hyvin. Ojitystyön lisävarusteena traktorihin asennettiin telasto, jolloin tela kiersi etu ja takarenkaat. Joissain malleissa oli myös lisäpyöriä telaston ohjauksessa. Etuakseli oli lukittu suoraan ja ohjaus tapahtuoi traktorin jarrujen ja kauhan avulla.
Tyypit

(suluissa koko kaivinpaketin lisäpaino traktoriin)
UM 2t
UM 3
Um 240 (2200 kg)
UM 244 (2400kg)
UM 352 (3000 kg)
UM 355 (3450 kg)
Vastapainokaivurit korvasi ympäripyörivät kaivurit, joiden kaivetun maan läjitys ja kaivuualue paikoiltaan on huomattavasti suurempi ympäripyörivän ylävaunun ansiosta. Traktorikaivureiden puomin kääntö oli usein maksimissaan 180 astetta, joka rajoittaa varsinkin ahtaissa paikoissa kaivuuta.
Coryn koukerot

| Coryn koukerot> Cory in the House |
| --- | --- |
 Coryn Koukerot
Tyyli:  Tilannekomedia
Kestoaika:  22 min
Luoja(t):  Marc Warren Dennis Rinsler
Pääosissa:  Kyle Massey Jason Dolley Maiara Walsh Madison Pettis John D'Aquino Rondell Sheridan
Alkuperämaa:   Yhdysvallat
Alkuperäiskieli:  englanti
Verkko:   Disney Channel   Disney Channel
Esitetty:  2007 – 2008
Jaksoja:  35
Tuotanto
Ohjaaja(t):  Richard Correll  Eric Dean Seaton  Rondell Sheridan
Käsikirjoittaja(t):  Marc Warren  Michael Poryes  Dennis Rinsler  Susan Sherman  Danny Warren  Sarah Jane Cunningham  Michael Carrington  Edward C. Evans  Michael Feldman  Josh Lynn  Al Sonja L. Rice
Palkinnot
Ehdokkuudet:  Image Award (2008)  Vision Award (2008)  Young Artist Award (2008)
Aiheesta muualla
Virallinen sivusto
IMDb 
Coryn koukerot (Cory in the House) on yhdysvaltalainen nuorten tilannekomediasarja. Se on That's So Raven -sarjan spin-off. Pääosassa ovat Cory (Kyle Massey) ja hänen isänsä (Rondell Sheridan).
Sarjassa Ravenin isä pääsee Valkoiseen taloon töihin, joten Cory ja hänen isänsä lähtevät matkaan. Ravenia ja perheen äitiä ei ole kirjoitettu sarjaan, sillä he ovat molemmat opiskelemassa. Cory pääsee siellä uuteen kouluun ja tapaa uusia ystäviä, kuten Meenan ja Newtonin. Heillä on oma bändi. Sarjaa nähdään Suomessa Disney Channelilla. Sarjan Suomen ensi-ilta oli 23. maaliskuuta 2007. Sarjan toinen ja viimeiseksi jäänyt kausi alkoi marraskuussa 2007 ja päättyi vuonna 2008.
Henkilöt > Cory Baxter

Cory on Valkoisen talon kokin poika. Cory pitää videopeleistä, rahasta ja koripallosta. Hän on ihastunut Meenaan. Cory on aikamoinen bisnesmies ja DC3-bändin rumpali.
Henkilöt > Meena Paroom

Meena on Bahavian suurlähettilään tytär. Hänen parhaita ystäviään ovat Cory ja Newton. Meena toimii DC3-bändissä laulajana.
Henkilöt > Newton "Newt" Livingston III

Newton on Meenan ja Coryn hassu ystävä. Newtonin isä on senaattori ja hänen äitinsä on korkeimman oikeuden tuomari. Newt on DC3-bändin kitaristi.
Henkilöt > Sophie Martinez

Sophie on presidentti Richard Martinezin tytär. Häntä kutsutaan "Amerikan enkeliksi".
Henkilöt > Presidentti Richard Martinez

Richard on Yhdysvaltojen presidentti ja on Sophien isä.
Henkilöt > Victor Baxter

Victor on Valkoisen talon kokki ja Coryn isä.
Henkilöt > Samantha Samuels

Samantha on presidentin assistentti ja luonteeltaan hieman äkkipikainen.
Henkilöt > Jason Stickler

Jason on luonteeltaan massiivinen ja omistaa todella paljon CIA-teknologiaa, koska hänen isänsä on agentti. Hän on ihastunut Meenaan.
Henkilöt > Candy Smiles

Candy on koulun entinen puheenjohtaja ja aikamoinen ilopilleri. Hän oli ihastunut Coryyn yhdessä jaksossa.
Näyttelijät

| Näyttelijä | Rooli | Jaksot |  |
| --- | --- | --- | --- |
| Jason Dolley | Newt Livingston | 34 | 2007-2008 |
| Kyle Massey | Cory Baxter | 34 | 2007-2008 |
| Maiara Walsh | Meena Paroom | 34 | 2007-2008 |
| Madison Pettis | Sophie | 26 | 2007-2008 |
| Rondell Sheridan | Victor Baxter | 16 | 2007-2008 |
| John D'Aquino | President Richard Martinez | 11 | 2007-2008 |
| Lisa Arch | Samantha Samuels | 11 | 2007 |
| Jake Thomas | Jason Stickler | 8 | 2007-2008 |
| Jordan Puryear | Candy | 5 | 2007-2008 |
| J.R. Nutt | Alexander | 4 | 2007 |
| William Ngo | Prep School Student | 3 | 2007-2008 |
| Lori Alan | Rouva Flowers | 3 | 2007 |
| Japheth Gordon | Al | 3 | 2007 |
| Zolee Griggs | Tanisha | 3 | 2007 |
| Chris'tol Sims | Fan/Tyttö luokkahuoneessa/Shoppaaja ostoskeskuksessa | 3 | 2007 |
| Amanda Tepe | Matkaopas Donna | 3 | 2007 |
| Brittany Renee Finamore | Jennifer | 2 | 2007-2008 |
| Tera Hendrickson | Rouva Paroom | 2 | 2007 |
| Bailee Madison | Maya | 2 | 2007 |
| Kate Micucci | Becky | 2 | 2007 |
| Lupe Ontiveros | Mama Martinez | 2 | 2007 |
| Mia Pollini | Luokkakaveri | 2 | 2007 |
| Rico Rodriguez | Rico | 2 | 2007 |
| Marcelo Tubert | Ambassador Paroom | 2 | 2007 |
| Shanelle Workman | Vanessa | 2 | 2007 |

Disney Channelilla esitettäviä ja esitettyjä sarjoja
A.N.T. – Aikaistetut nuoret taiturit • Austin ja Ally • Brandy ja Herra Whiskers • Brian O’Brian • Coryn koukerot • Dave the Barbarian • Disney Channel Games • Dog with a Blog • Even Stevens • Finias ja Ferb • Fillmore • Gravity Falls • H2O • Hannah Montana • Hopon poppoo • Isojen tyttöjen leikit • Jake Long – amerikkalainen lohikäärme • Jessie • Jonas Brothers: Living the Dream • Kaksi kunkkua • Keisarin uusi koulu • Kickin’ It • Kim Possible • Klassiset piirretyt • Lab Rats • Lilo & Stitch • Liv ja Maddie • Lizzie McGuire • Mikin klubi • Mikki Hiiren kerhotalo • Nokkapokka • Olli avaruudessa • Onnea matkaan, Charlie! • Paljon melua Maggiesta • Poika tulevaisuudesta • The Proud Family • Se en ollut minä • Shake It Up • Sonny with a Chance • So Random! • Supersairaala • Disneyn Tarzanin legenda • Tavataan välkkärillä • That’s So Raven • Timmy ja haltijakummit • Vaihdokit • Viiden tähden merielämää • Viisikko jutun jäljillä • Violetta • Disneyn Välitunti • Waverly Placen velhot • Zackin ja Codyn viiden tähden elämää
United Overseas Bank

| United Overseas Bank UOB |
| --- | --- |

Yritysmuoto:  pörssiyhtiö
Markkina-arvo:  23,4 mrd USD (5/2016)
ISIN:  SG1M31001969
Perustettu:  1935 
Toimitusjohtaja:  Ee Wee
Kotipaikka:   Singapore
Toimiala:  pankki
Liikevaihto:  7,72 mrd. USD (2015)
Liikevoitto:  2,33 mrd. USD (2015)
Henkilöstö:  26 166 (2015)
Kotisivu:  www.uob.com.sg
Infobox OKVirheellinen NIMI-arvo: 
Sisäänkäynti United Overseas Bankin pääkonttoriin Singaporessa.
United Overseas Bank (UOB) on Singaporen suurimpia pankkeja.
Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla United Overseas Bank oli vuonna 2016 sijalla 332 ollen samalla 4. suurin singaporelainen pörssiyritys. Pankin markkina-arvo oli 23,4 miljardia Yhdysvaltain dollaria (toukokuussa 2016) ja liikevaihto 7,7 miljardia USD (2015). Vuoden 2015 lopussa suurpankilla oli palveluksessaan noin 26 000 ihmistä.
Taseensa perusteella (222,64 mrd. USD) pankki luokiteltiin vuonna 2016 maailman 96. suurimmaksi julkisesti noteeratuksi pankiksi.
Global Finance Magazine luokitteli pankin Singaporen kolmanneksi turvallisimmaksi pankiksi vuonna 2016. Se katsottiin maailman 6. turvallisimmaksi liikepankiksi samana vuonna.
:UOB Plaza Singapore Riverin rannalla ja UOB:n pääkonttori.
United Overseas Bankin rakennukset (UOB Plaza) iltavalaistuksessa.
Pankin toimitiloja Malesiassa.
Union (täsmennyssivu)

Wikisanakirjassa on tähän liittyvä sananselitys: .
Union voi tarkoittaa ainakin seuraavia:
Union, suomalainen elokuvateatteri
Union, suomalainen huoltoasemaketju
Union, yhdysvaltalainen rockyhtye
Union, Toni Childsin albumi vuodelta 1988
Union, Yesin albumi vuodelta 1991
Union, Charan albumi vuodelta 2008
The Union, showpainitalli
The Union, Elton Johnin ja Leon Russellin albumi vuodelta 2010
Union, paikkakunta Kentuckyssa, Yhdysvalloissa
La Union, provinssi Filippiineillä
Union Square, aukio New Yorkissa
Union College, yhdysvaltalainen yliopisto
Philadelphia Union, yhdysvaltalainen jalkapalloseura
Sukunimi

Gabrielle Union, yhdysvaltalainen näyttelijä
Uniogen

Uniogen Oy on vuonna 2021 perustettu turkulainen biotekniikkayritys. Se muodostui, kun kolme turkulaista biotekniikkayritystä, Abacus Diagnostica, Labrox ja Kaivogen, yhdistyivät. Yritykset kertoivat yhdistymisestä syyskuussa 2021 ja ne yhdistyivät Uniogen Oy:ksi vuoden 2022 alussa.
Uniogenilla on lähes 100 työntekijää, ja sen pääkonttori sijaitsee Turussa. Vuonna 2022 Uniogenin myynnistä noin 80 prosenttia tuli kansainvälisiltä markkinoilta ja sen tuotteita myytiin noin 100 maassa. Vuonna 2021 Uniogenin muodostaneiden yritysten yhdistetty liikevaihto oli 15 miljoonaa euroa.
Aiheesta muualla

Yrityksen verkkosivusto] (englanniksi)